In Dei nomine, Lambertus abbas ex monasterio sanctæ Dei genitricis Mariæ et sancti Petri et sancti Benedicti Floriacensis, notum sit omnibus tam præsentibus quam et futuris successoribus nostris fidelibus sanctæ Dei ecclesiæ, quia postulavit nos quidam inluster vir nomine Adalgualo, cum uxore sua nomine Leutsinde, ut eis et duobus filiis Ingoberto et Erburga aliquid ex rebus ecclesiæ nostræ sub usufructuario concederemus; quod et fecimus; hoc est beneficium quondam Rotardi, vasalli nostræ ecclesiæ, cum ecclesia in honore sancti Bonitti consecrata et quicquid ad ipsam aspicit ex ipso beneficio, sive in Matornensi, sive in Salornico villa vel in aliis locis ut quamdiu advixerint jam dictus Adalgualo et uxor sua Leutsindis et prædicti II filii Ingobertus et Erburga ipsum beneficium teneant sub usufructuario ad nostram et fratrum largitionem, eo tenore ut potestatem habeant inmeliorandi et dominandi et nullam habeant potestatem vendendi, alienandi, sed et post eorum discessum cum omni inmelioratione ad nostrum revertatur indominicatum. In recompensatione pro hoc usufructuario dedit jam prædictus Adalgualo et uxor sua Leutsindis partibus sancti Benedicti curtile I cum vinea et terra arabili et prato et quicquid ibi aspicit, in pago Augustidunensi, vicaria Matisconensi, in loco qui vocatur Caciacus cum mancipiis nomine Teotbaldo et Dominica, terminatur ex una parte alodo Theoderici, ex alio, alodo Grimaldi, ex tertia, rivulus decurrens, quarta parte, via publica; et in alio loco nomine Cacisello, in pago Augustidunense, vicaria Mastisconensi, quicquid ibi comparavit Rothardus et uxor sua Leutsindis de Ricbodo, sive in pratis, sive in terris arabilibus, excepto villare et silvis, totam meditatem ad integrum dederunt partibus sancti Benedicti; item in alio loco, in villa nomine Romania, aliud curtile, cum vinea et pratis, et silvis et terris, dederunt, ea ratione ut similiter ipsas res quas nobis dederunt sub usufructuario teneant et annis singulis missa sancti Benedicti, quæ est in mense decembrio, in censum persolvant solidos II. Præter istas res et mancipia supra nominata dederunt alios servos Randoenum et uxorem suam cum filiis eorum. Huic autem usuifructuario ut veraciorem obtineat stabilitatem, manu propria et manibus monachorum nostrorum signum firmitatis impressimus. Signum Lanbertus abbas hic interfui, hortantibus fratribus. Signum Gunfredus monachus. Signum Gunbertus monachus. Signum Ansbertus monachus. Signum Laurentius monachus. Signum Geilo monachus. Data mense novembrio, anno XV regis Karoli. S. Aregaudus scripsit.